stanford-oval/wikipedia huggingface dataset:
เรย์นาอินเตร์นาซิโอนัลเดลกากาโอ
รองชนะเลิศ

| ปี | เรย์น่า อินเตร์นาเซียวนัล เดล ช็อคโกแลต (Reina Internacional Del Chocolate) | รองอันดับ 1 | รองอันดับ 2 | รองอันดับ 3 |
| --- | --- | --- | --- | --- |
| 2025 | Runelvy Romero  เวเนซุเอลา | Ángela Capella  โคลอมเบีย | Poliana Goncalves  บราซิล | Lissmar Arteaga  หมู่เกาะแคริบเบียน |
| 2023 | Ayu Michelle  อินโดนีเซีย | Irene Grande  สเปน | Jamie Espinoza  ฮอนดูรัส | Yuglyannie Mata  เวเนซุเอลา |
| 2022 | Jerelleen Rodriguez  ฟิลิปปินส์ | Kauane Nava  บราซิล | Gennesis Padron  สหรัฐ | Jaqui Gomez  เม็กซิโก |
| 2020 | ไม่มีผู้ได้รับรางวัล | Javiera Andrea Gomez Vargas  ชิลี | Elena Amaris  โคลอมเบีย | Eliana Manon  เกาะซาโอนา |
| 2019 | ไม่มีผู้ได้รับรางวัล | Angie Keith  ปานามา | Ismelys Velásquez  เวเนซุเอลา | ไม่มีผู้ได้รับรางวัล |
ดูเพิ่ม

รายการประกวดความงาม
แหล่งข้อมูลอื่น

เว็บไซต์หลักอย่างเป็นทางการ
| ด ค กการประกวดความงามนานาชาติ |
| --- | --- |
การประกวดผู้หญิง:  มิสเวิลด์  มิสยูนิเวิร์ส  มิสอินเตอร์เนชันแนล  มิสเอิร์ธ  มิสซูปราเนชันแนล  มิสแกรนด์อินเตอร์เนชันแนล  มิสอินเตอร์คอนติเนนตัล  มิสเอเชียแปซิฟิกอินเตอร์เนชันแนล  มิสเอเชีย  เวิลด์มิสยูนิเวอร์ซิตี้  มิสโกลบอินเตอร์เนชันแนล  มิสโมเดลออฟเดอะเวิลด์  มิสออลเนชันส์  มิสทัวริซึมเวิลด์ (สหราชอาณาจักร)  มิสโกลบอลบิวตีควีน  ท็อปโมเดลออฟเดอะเวิลด์  มิสทัวริซึมอินเตอร์เนชันแนล  มิสทัวริซึมควีนอินเตอร์เนชันแนล  มิสโกลบ  เดอะมิสโกลบ  มิสยูไนเต็ดคอนติเนนท์  ซูเปอร์โมเดลอินเตอร์เนชันแนล  เฟซออฟบิวตีอินเตอร์เนชันแนล  มิสอีโคอินเตอร์เนชันแนล  มิสอีโคทีนอินเตอร์เนชันแนล  มิสทัวริซึมเวิลด์ (จีน)  มิสทัวริซึมควีนออฟเดอะเยียร์อินเตอร์เนชันแนล  มิสทัวริซึมเมโทรโพลิตันอินเตอร์เนชันแนล  มิสไชนิสอินเตอร์เนชั่นแนล  มิสเซาท์อีสต์เอเชียทัวริซึมแอมบาสเดอร์  มิสไชนิสเวิลด์  มิสแอมบาสซเดอร์  มิสทัวร์ลิซึมควีนเอเชีย  มิสซิสเนชั่นแนลยูนิเวิร์ส  มิสและมิสซิสซัมเมอร์โกลบอลยูนิเวิร์ส 
การประกวดผู้ชาย:  แมนฮันต์อินเตอร์เนชันแนล  มิสเตอร์เวิลด์  มิสเตอร์อินเตอร์เนชันแนล  มิสเตอร์โกลบอล  มิสเตอร์ซูปราเนชันแนล  แมนยูนิเวิร์สโมเดล  มิสเตอร์โมเดลอินเตอร์เนชันแนล  มิสเตอร์ยูนิเวอร์แซลแอมบาสซาเดอร์  มิสเตอร์โกลบอลทีน  มิสเตอร์เนชันแนลยูนิเวิร์ส  มิสเตอร์ยูไนเต็ดเวิลด์  อัลติจูดเวิลด์ซูเปอร์โมเดล  มิสเฟรนด์ชิพอินเตอร์เนชันแนล  มิสเตอร์เวิร์คคิงเมนอินเตอร์เนชันแนล 
การประกวดแอลจีบีที+:  มิสอินเตอร์เนชั่นแนลควีน 
การประกวดอื่นๆ:  มิสแอนด์มิสเตอร์เดฟเวิลด์แอนด์ยุโรปแอนด์เอเชีย
รัฐเมน

| รัฐเมน |
| --- | --- |
รัฐ
   ธง ตรา
สมญา: "รัฐต้นสน" (The Pine Tree State) "ดินแดนแห่งวันหยุดพักผ่อน" (Vacationland) 
คำขวัญ: "Dirigo" (เป็นภาษาละติน แปลว่า "ฉันชี้นำทาง")
เพลง: "สเตตออฟเมน" (State of Maine) 
แผนที่สหรัฐเน้นรัฐเมน
ประเทศ: สหรัฐ
สถานะก่อนเป็นรัฐ: เขตเมน (รัฐแมสซาชูเซตส์)
เข้าร่วมสหรัฐ: 15 มีนาคม ค.ศ. 1820 (ลำดับที่ 23)
เมืองหลวง: ออกัสตา
เมืองใหญ่สุด: พอร์ตแลนด์
มหานครใหญ่สุด: เขตมหานครพอร์ตแลนด์
การปกครอง
 • ผู้ว่าการ: เจเน็ต มิลส์ (D)
สมาชิกวุฒิสภา: แองกัส คิง (I) ซูซาน คอลลินส์ (R)
สมาชิกสภาผู้แทนราษฎร: เดโมแครต 2 คน
พื้นที่
 • ทั้งหมด: 35,385 ตร.ไมล์ (91,646 ตร.กม.)
 • พื้นดิน: 30,862 ตร.ไมล์ (80,005 ตร.กม.)
 • พื้นน้ำ: 4,523 ตร.ไมล์ (11,724 ตร.กม.)  13.5%
อันดับพื้นที่: อันดับที่ 39
ขนาด
 • ความยาว: 320 ไมล์ (515 กิโลเมตร)
 • ความกว้าง: 205 ไมล์ (330 กิโลเมตร)
ความสูง: 600 ฟุต (180 เมตร)
ความสูงจุดสูงสุด (ภูเขาเคอทาดิน): 5,270 ฟุต (1,606.4 เมตร)
ความสูงจุดต่ำสุด (มหาสมุทรแอตแลนติก): 0 ฟุต (0 เมตร)
ประชากร (2019)
 • ทั้งหมด: 1,344,212 คน
 • อันดับ: อันดับที่ 42
 • ความหนาแน่น: 43.8 คน/ตร.ไมล์ (16.9 คน/ตร.กม.)
 • อันดับความหนาแน่น: อันดับที่ 38
 • ค่ามัธยฐานรายได้ครัวเรือน: $56,277
 • อันดับรายได้: อันดับที่ 32
เดมะนิม: เมนเนอร์ (Mainer)
ภาษา
 • ภาษาทางการ: ไม่มี
 • ภาษาพูด:   อังกฤษ: 92%  ฝรั่งเศส: 5%  อื่น ๆ: ≤ 3% 
เขตเวลา: UTC−05:00 (เขตเวลาตะวันออก)
 • ฤดูร้อน  (เวลาออมแสง): UTC−04:00 (EDT)
อักษรย่อไปรษณีย์: ME
รหัส ISO 3166: US-ME
อักษรย่อเดิม: Me.
ละติจูด: 42° 58′ N to 47° 28′ N
ลองจิจูด: 66° 57′ W to 71° 5′ W
เว็บไซต์: www.maine.gov
เมน (อังกฤษ: Maine, เสียงอ่านภาษาอังกฤษ: /meɪn/) เป็นรัฐที่ตั้งอยู่ทางตะวันออกสุดของสหรัฐ เป็นส่วนหนึ่งในภาคตะวันออกเฉียงเหนือ และตั้งอยู่ในเขตนิวอิงแลนด์ เป็นรัฐที่มีพื้นที่เล็กเป็นอันดับที่ 12 จำนวนประชากรน้อยเป็นอันดับที่ 9 และความหนาแน่นประชากรน้อยเป็นอันดับที่ 13 จากบรรดาทั้งหมด 50 รัฐของสหรัฐ มีอาณาเขตติดต่อกับรัฐนิวแฮมป์เชียร์ทางทิศตะวันตก มหาสมุทรแอตแลนติกทางทิศตะวันออกเฉียงใต้ และติดต่อกับรัฐของประเทศแคนาดา ซึ่งได้แก่ รัฐนิวบรันสวิกและรัฐเกแบ็ก ทางทิศตะวันออกเฉียงเหนือและตะวันตกเฉียงเหนือ ตามลำดับ รัฐเมนเป็นรัฐเดียวที่มีอาณาเขตติดต่อกับรัฐอื่นเพียงรัฐเดียว เป็นรัฐทางตะวันออกสุดในสหรัฐแผ่นดินใหญ่ และเป็นรัฐทางเหนือสุดในบรรดารัฐที่อยู่ทางตะวันออกของเกรตเลกส์
ชื่อของรัฐตั้งมาจากชื่อจังหวัดหนึ่งในฝรั่งเศสในชื่อเดียวกัน รัฐเมนมีชื่อเสียงในด้านของสภาพภูมิประเทศที่เป็นป่าสวยงาม และสถานพักผ่อนหย่อนใจ นอกจากนี้อุณหภูมิของอากาศมีการแตกต่างกันมากในช่วงฤดูหนาว จะต่ำลงจนถึงประมาณ -25° เซลเซียส และในหน้าร้อนจะอยู่ประมาณ 30° เซลเซียส ในอดีตรัฐเมนเป็นส่วนหนึ่งของจักรวรรดิอเมริกาเหนือของฝรั่งเศส ต่อมาฝรั่งเศสเริ่มสูญเสียอาณานิคมในทวีปอเมริกาเหนือให้กับอังกฤษและสเปน จนกระทั่งในปี ค.ศ. 1702 ฝรั่งเศสต้องยอมยกดินแดนส่วนนี้ให้แก่อังกฤษและถูกผนวกเป็นส่วนหนึ่งของอาณานิคมแมสซาชูเซตส์ของอังกฤษ ต่อมาหลังจากการปฏิวัติอเมริกา อาณานิคมแมสซาชูเซตส์ของอังกฤษเป็นหนึ่งในสิบสามอาณานิคมที่ประกาศเอกราชจากอังกฤษ และ กลายเป็นส่วนหนึ่งของรัฐแมสซาชูเซตส์ของสหรัฐอเมริกา ต่อมารัฐเมนถูกแยกออกมาจากรัฐแมสซาชูเซตส์และผนวกเข้าเป็นรัฐหนึ่งของสหรัฐอเมริกา ในปี ค.ศ. 1820
รัฐเมนรัฐทางตะวันออกสุด ของสหรัฐอเมริกา
แหล่งข้อมูลอื่น

เว็บไซต์รัฐเมน
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
จักรวาลขยายดีซี

สำหรับจักรวาลดีซีใหม่ ดูที่ จักรวาลดีซี (แฟรนไชส์)
| จักรวาลขยายดีซี |
| --- | --- |
โลโก้ดีซีใช้ตั้งแต่ ค.ศ. 2016 ถึง 2024
งานต้นฉบับ: บุรุษเหล็ก ซูเปอร์แมน (2013)
เจ้าของ: วอร์เนอร์บราเธอส์ดิสคัฟเวอรี
ปี: ค.ศ. 2013–2023
สร้างจาก: จักรวาลดีซี โดย ดีซีคอมิกส์
จักรวาลขยายดีซี (อังกฤษ: DC Extended Universe (DCEU)) เป็นสื่อแฟรนไชส์อเมริกันและจักรวาลร่วมที่มีศูนย์กลางอยู่ที่ชุดของภาพยนตร์ซูเปอร์ฮีโรและละครที่สร้างโดย ดีซีสตูดิโอส์ และจัดจำหน่ายโดย วอร์เนอร์บราเธอร์สพิกเจอร์ส สร้างจากตัวละครที่ปรากฏอยู่ในหนังสือการ์ตูนของสำนักพิมพ์ดีซีคอมิกส์ นอกจากนี้ แฟรนไชส์ยังประกอบด้วย หนังสือการ์ตูน, ภาพยนตร์สั้น, นวนิยายและวิดีโอเกม ดีซีอียูนั้นคล้ายกับจักรวาลดีซีดั้งเดิมในหนังสือการ์ตูน ที่เริ่มต้นด้วยการข้ามฝั่งระหว่างองค์ประกอบเนื้อเรื่องทั่วไป, สถานที่ดำเนินเรื่อง, นักแสดงและตัวละคร
วอร์เนอร์บราเธอร์ส มีแผนที่จะนำซูเปอร์ฮีโรของดีซีคอมิกส์หลายคนมารวมตัวกันในภาพยนตร์ตั้งแต่ ค.ศ. 2002 เมื่อ ว็อล์ฟกัง เพเทอร์เซิน ได้รับเลือกให้กำกับภาพยนตร์ที่มีการข้ามฝั่งระหว่าง แบทแมน กับ ซูเปอร์แมน หลังภาพยนตร์ จัสติซลีก ที่ได้วางแผนไว้ถูกระงับการสร้างชั่วคราวในปี ค.ศ. 2008 และภาพยนตร์ กรีน แลนเทิร์น ที่ฉายใน ค.ศ. 2011 ประสบความล้มเหลวในแง่ของคำวิจารณ์และรายได้ ทำให้แผนการสร้างจักรวาลแรกถูกยกเลิก วอร์เนอร์บราเธอร์ส ก่อตั้งจักรวาลร่วมนี้ใน ค.ศ. 2013 ด้วยภาพยนตร์ บุรุษเหล็ก ซูเปอร์แมน (2013) และ แบทแมน ปะทะ ซูเปอร์แมน แสงอรุณแห่งยุติธรรม (2016) จากนั้นก็ตามด้วยภาพยนตร์อีกสิบสามเรื่อง และปีหนึ่งของละครชุด พีซเมกเกอร์ ที่ออกอากาศผ่านทาง เอชบีโอแม็กซ์ (ต่อมาเปลี่ยนชื่อเป็น แม็กซ์) ภาพยนตร์เรื่องที่สิบห้าและเรื่องสุดท้ายของจักรวาลขยายดีซีคือ อควาแมน กับอาณาจักรสาบสูญ ฉายใน ค.ศ. 2023
จักรวาลขยายดีซีเป็น แฟรนไชส์ภาพยนตร์ที่ทำเงินสูงสุดลำดับที่เก้า โดยทำเงินมากกว่า 7 พันล้านดอลลาร์สหรัฐ จากบ็อกซ์ออฟฟิศทั่วโลก ภาพยนตร์ที่ทำเงินสูงสุดคือ อควาแมน เจ้าสมุทร ทำเงิน 1.15 พันล้านดอลลาร์สหรัฐทั่วโลก และเป็นภาพยนตร์ดีซีที่ทำเงินสูงสุดจนถึงปัจจุบัน อย่างไรก็ตาม มีภาพยนตร์แปดจากสิบห้าเรื่องที่เข้าฉายในโรงภาพยนตร์ไม่สามารถทำเงินถึงจุดคุ้มทุน แฟรนไชส์ได้รับการตอบรับจากนักวิจารณ์และผู้ชมที่หลากหลาย
จักรวาลดีซี (DCU) จะเป็นแฟรนไชส์ใหม่ที่รีบูตภาพยนตร์และละครชุด วางแผนโดย เจมส์ กันน์และปีเตอร์ ซาฟราน ซึ่งได้รับการแต่งตั้งให้เป็นประธานร่วมและซีอีโอร่วมของ ดีซีสตูดิโอส์ ในการปรับโครงสร้างใหม่ในช่วงปลาย ค.ศ. 2022 ตัวละครในจักรวาลขยายดีซีบางตัว เช่น พีซเมกเกอร์, อะแมนดา วอลเลอร์และบลู บีเทิล จะย้ายไปจักรวาลดีซี ขณะที่ปีสองของ พีซเมกเกอร์ จะดำเนินเรื่องในจักรวาลใหม่
ศัพทมูลวิทยา

เมื่อตอนที่ประกาศภาพยนตร์ชุดนี้ แฟนและสื่อตั้งชื่อให้จักรวาลนี้ว่า "จักรวาลภาพยนตร์ดีซี (DC Cinematic Universe)" เพื่อให้คล้ายกับ จักรวาลภาพยนตร์มาร์เวล (Marvel Cinematic Universe หรือ MCU) ซึ่งเกิดขึ้นก่อน คีธ สแตกคิวิกซ์ นักเขียนของ เอ็นเทอร์เทนเมนต์วีกลี บัญญัติศัพท์คำว่า "DC Extended Universe™" เพื่อเป็นเรื่องตลกในบทความเกี่ยวกับ แบทแมน ปะทะ ซูเปอร์แมน แสงอรุณแห่งยุติธรรม ของเขา เมื่อวันที่ 1 กรกฎาคม ค.ศ. 2015 คำนี้และคำย่อ DCEU ได้ถูกใช้อย่างแพร่หลายในหมู่สื่อมวลชนและแฟนอย่างรวดเร็ว โดยคิดว่ามันเป็นชื่ออย่างเป็นทางการของแฟรนไชส์เป็นเวลาหลายปี อับราฮัม ริสแมน นักเขียนของ วัลเชอร์ กล่าวว่า ดีซียืนยันกับเขาเมื่อเดือนกันยายน ค.ศ. 2017 ชื่อนั้นไม่ได้ถูกใช้ภายในองค์กร และพวกเขาไม่คิดว่ามันเป็นชื่อทางการ
เมื่อปี ค.ศ. 2016 ทั้งเจฟฟ์ จอห์นและเควิน สมิธเรียกแฟรนไชส์นี้ว่า "จักรวาลจัสติซ ลีก (Justice League Universe)" ในรายการโทรทัศน์พิเศษ ดีซีฟิล์ม เสนอ: แสงอรุณแห่งจัสติซ ลีก (DC Films Presents: Dawn of the Justice League) ในระหว่างการจัดพาแนลของ ดีซีฟิล์มส ที่งาน ซานดิเอโกคอมิก-คอน 2018 มีวิดีโอที่แสดงข้อความ "ยินดีต้อนรับสู่โลกของดีซี (Welcome to the Worlds of DC)" หลังการนำเสนอภาพยนตร์บางเรื่องที่จะฉายในอนาคต เป็นผลให้สื่อบางส่วนตีความคำว่า "โลกของดีซี (Worlds of DC)" คือชื่ออย่างเป็นทางการของภาพยนตร์ที่ใช้จักรวาลร่วมกัน อย่างไรก็ตาม เมื่อเดือนมีนาคม ค.ศ. 2020 จิม ลี เรียกแฟรนไชส์นี้ว่าจักรวาลขยายดีซีที่งานชิคาโกคอมิกแอนด์เอนเทอร์เทนเมนต์เอกซ์โป แฟรนไชส์ถูกตั้งชื่ออย่างเป็นทางการคือ จักรวาลขยายดีซี โดยชื่อนี้ปรากฏอยู่ใน เอชบีโอแม็กซ์ บริการสตรีมมิงของวอร์เนอร์มีเดีย ซึ่งเปิดให้บริการเมื่อเดือนพฤษภาคม
หลังการแต่งตั้ง ปีเตอร์ ซาฟรานและเจมส์ กันน์ ให้เป็นหัวหน้าของ ดีซี สตูดิโอส์ วอร์เนอร์บราเธอส์ดิสคัฟเวอรี (เกิดจากการรวมตัวระหว่าง วอร์เนอร์มีเดียและดิสคัฟเวอรี) เรียกภาพยนตร์และละครชุดทางโทรทัศน์ของดีซีว่าเป็นส่วนหนึ่งของ "จักรวาลดีซี" (DC Universe, DCU) ซึ่งสื่อบางสำนักตีความว่าเป็นการเปลี่ยนโฉมจักรวาลขยายดีซี
การพัฒนาและประวัติศาสตร์

เมื่อ ค.ศ. 2002 ว็อล์ฟกัง เพเทอร์เซิน ถูกเลือกให้กำกับภาพยนตร์เรื่อง แบทแมน ปะทะ ซูเปอร์แมน (Batman vs. Superman) จากบทของ อากิวา โกลด์สแมน แต่วอร์เนอร์บราเธอร์สยกเลิกภาพยนตร์ดังกล่าวเพื่อมุ่งเน้นโครงการพัฒนาภาพยนตร์เดี่ยวของซูเปอร์แมนและแบทแมนแทน เมื่อ ค.ศ. 2008 ภาพยนตร์ จัสติซลีก ที่วางแผนไว้กำกับโดย จอร์จ มิลเลอร์ และมีชื่อเรื่องว่า จัสติซ ลีก มอร์ทัล (Justice League Mortal) ถูกระงับไปอย่างไม่มีกำหนดหลังไม่สามารถทำการลดหย่อนภาษีสำหรับในการถ่ายทำในออสเตรเลียได้ บุรุษเหล็ก ซูเปอร์แมน ฉายเมื่อ ค.ศ. 2013 เป็นการรีบูตของแฟรนไชส์ ซูเปอร์แมน ซึ่งถ้าภาพยนตร์ประสบความสำเร็จ อาจจะเปิดตัวจักรวาลร่วมได้ หลัง บุรุษเหล็ก ซูเปอร์แมน ฉายแล้ว วอร์เนอร์บราเธอร์สประกาศว่าภาพยนตร์ภาคต่อ มีชื่อเรื่องว่า แบทแมน ปะทะ ซูเปอร์แมน แสงอรุณแห่งยุติธรรม (2016) และเป็นก่อตั้งจักรวาลขยายดีซี เมื่อ ค.ศ. 2014 วอร์เนอร์บราเธอร์สประกาศภาพยนตร์จักรวาลขยายดีซีทั้งหมด 11 เรื่อง
เมื่อ ค.ศ. 2016 วอร์เนอร์บราเธอร์สก่อตั้ง ดีซีฟิล์มส์ หลัง แบทแมน ปะทะ ซูเปอร์แมน แสงอรุณแห่งยุติธรรม ทำเงินในบ็อกซ์ออฟฟิศไม่ได้ตามที่คาดหวังและได้รับการตอบรับเชิงลบจากผู้ชมและนักวิจารณ์เนื่องจากโทนเรื่องมืดหม่น แผนกนี้นำโดย เจฟฟ์ จอห์นส์และจอน เบิร์ก เพื่อดูแลการสร้างและทิศทางความคิดสร้างสรรค์ให้กับจักรวาลขยายดีซี หลังภาพยนตร์ จัสติซ ลีก (2017) ล้มเหลว จอห์นส์และเบิร์ก ถูกแทนที่โดย วอลเทอร์ ฮามาดะ ใน ค.ศ. 2018 จักรวาลขยายดีซีได้ขยายไปยังโทรทัศน์ด้วยการออกอากาศ พีซเมคเกอร์ (2022) บน เอชบีโอแม็กซ์
หลังการควบรวมกิจการของดิสคัฟเวอรีกับวอร์เนอร์มีเดีย ใน ค.ศ. 2022 ก่อตั้งบริษัทใหม่ชื่อ วอร์เนอร์บราเธอส์ดิสคัฟเวอรี โดยมี เดวิด ซาสลาฟ เป็นซีอีโอ ซาสลาฟพยายามยกเครื่องจักรวาลขยายดีซี และเริ่มต้นค้นหาผู้นำทางความคิดสร้างสรรค์เหมือนกับ เควิน ไฟกี ประธานของ มาร์เวลสตูดิโอส์ เพื่อนำโครงการภาพยนตร์และละครโทรทัศน์ของดีซี เจมส์ กันน์และปีเตอร์ ซาฟราน ได้รับการประกาศในภายหลังให้เป็นซีอีโอและประธานร่วมของ ดีซีสตูดิโอส์ ซึ่งเป็นบริษัทสืบทอดของ ดีซีฟิล์มส์ ใน ค.ศ. 2023 ทั้งคู่เปิดตัวโครงการดีซีทั้งหมดสิบเรื่อง โดยจะเป็นส่วนหนึ่งของ จักรวาลดีซี (DC Universe (DCU)) ซึ่งเป็นการรีบูตและการสืบทอดของจักรวาลขยายดีซี
ภาพยนตร์

| ภาพยนตร์ | วันฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| บุรุษเหล็ก ซูเปอร์แมน | 14 มิถุนายน ค.ศ. 2013 (2013-06-14) | แซ็ก สไนเดอร์ | เดวิด เอส. โกเยอร์ | เดวิด เอส. โกเยอร์กับคริสโตเฟอร์ โนแลน | ชาร์ลส์ โรเวน, คริสโตเฟอร์ โนแลน, เอ็มมา ทอมัสและเดโบราห์ สไนเดอร์ |
| แบทแมน ปะทะ ซูเปอร์แมน แสงอรุณแห่งยุติธรรม | 25 มีนาคม ค.ศ. 2016 (2016-03-25) | แซ็ก สไนเดอร์ | คริส เทอร์ริโอและเดวิด เอส. โกเยอร์ | คริส เทอร์ริโอและเดวิด เอส. โกเยอร์ | ชาลส์ โรเวนและเดโบราห์ สไนเดอร์ |
| ทีมพลีชีพ มหาวายร้าย | 5 สิงหาคม ค.ศ. 2016 (2016-08-05) | เดวิด เอเยอร์ | เดวิด เอเยอร์ | เดวิด เอเยอร์ | ชาลส์ โรเวนและริชาร์ด ซักเคิล |
| วันเดอร์ วูแมน | 2 มิถุนายน ค.ศ. 2017 (2017-06-02) | แพตตี เจนคินส์ | อัลเลน เฮนเบิร์ก | แซ็ก สไนเดอร์กับอัลเลน เฮนเบิร์กและเจสัน ฟุชส์ | ชาลส์ โรเวน, เดโบราห์ สไนเดอร์, แซ็ก สไนเดอร์และริชาร์ด ซักเคิล |
| จัสติซ ลีก | 17 พฤศจิกายน ค.ศ. 2017 (2017-11-17) | แซ็ก สไนเดอร์ | คริส เทอร์ริโอและจอสส์ วีดอน | คริส เทอร์ริโอกับแซ็ก สไนเดอร์ | ชาลส์ โรเวน, เดโบราห์ สไนเดอร์, จอน เบิร์กและเจฟฟ์ จอห์นส์ |
| อควาแมน เจ้าสมุทร | 21 ธันวาคม ค.ศ. 2018 (2018-12-21) | เจมส์ วาน | เดวิด ลีสลี จอห์นสัน-แม็คโกล์ดริกและวิลล์ บีลล์ | เจฟฟ์ จอห์นส์กับเจมส์ วานและวิลล์ บีลล์ | ปีเตอร์ ซาฟรานและร็อบ โคแวน |
| ชาแซม! | 5 เมษายน ค.ศ. 2019 (2019-04-05) | เดวิด เอฟ. แซนด์เบิร์ก | เฮนรี เกย์เด็น | เฮนรี เกย์เด็นและดาร์เรน เลมกี | ปีเตอร์ ซาฟราน |
| ทีมนกผู้ล่า กับฮาร์ลีย์ ควินน์ ผู้เริดเชิด | 7 กุมภาพันธ์ ค.ศ. 2020 (2020-02-07) | เคที ยาน | คริสตินา ฮอดสัน | คริสตินา ฮอดสัน | มาร์โก ร็อบบี, ไบรอัน อันเคลเลสและซู ครอล |
| วันเดอร์ วูแมน 1984 | 25 ธันวาคม ค.ศ. 2020 (2020-12-25) | แพตตี เจนคินส์ | แพตตี เจนคินส์กับเจฟฟ์ จอห์นส์และเดวิด คาลลาแฮม | แพตตี เจนคินส์กับเจฟฟ์ จอห์นส์ | ชาร์ลส์ โรเวน, เดโบราห์ สไนเดอร์, แซ็ก สไนเดอร์, แพตตี เจนคินส์, กัล กาด็อตและสตีเฟน โจนส์ |
| จัสติซ ลีก ของ แซ็ก สไนเดอร์  | 18 มีนาคม ค.ศ. 2021 (2021-03-18) | แซ็ก สไนเดอร์ | คริส เทอร์ริโอ | คริส เทอร์ริโอกับแซ็ก สไนเดอร์และวิลล์ บีลล์ | ชาลส์ โรเวนและเดโบราห์ สไนเดอร์ |
| เดอะ ซุยไซด์ สควอด | 5 สิงหาคม ค.ศ. 2021 (2021-08-05) | เจมส์ กันน์ | เจมส์ กันน์ | เจมส์ กันน์ | ชาร์ลส์ โรเวนและปีเตอร์ ซาฟราน |
| แบล็ก อดัม | 21 ตุลาคม ค.ศ. 2022 (2022-10-21) | เจาเม กูเล็ต-เซระ | แอดัม สตีคีลและ รอรี เฮนส์กับโซห์ริบ โนเชอร์วานี | แอดัม สตีคีลและ รอรี เฮนส์กับโซห์ริบ โนเชอร์วานี | โบ ฟลินน์, ไฮแรม การ์เซีย, ดเวย์น จอห์นสันและแดนี การ์เซีย |
| ชาแซม! จุดเดือดเทพเจ้า | 17 มีนาคม ค.ศ. 2023 (2023-03-17) | เดวิด เอฟ. แซนด์เบิร์ก | เฮนรี เกย์เด็นและคริส มอร์แกน | เฮนรี เกย์เด็นและคริส มอร์แกน | ปีเตอร์ ซาฟราน |
| เดอะ แฟลช | 16 มิถุนายน ค.ศ. 2023 (2023-06-16) | แอนดี มัสเคียตตี | คริสตินา ฮอดสัน | จอห์น ฟรานซิส เดลีย์กับโจนาธาน โกลด์สตีน และโจบี แฮโรลด์ | บาร์บารา มัสเคียตตีและไมเคิล ดิสโก |
| บลู บีเทิล | 18 สิงหาคม ค.ศ. 2023 (2023-08-18) | แองเจิล มานูเอล โซโต | แกเรธ ดันเน็ต-อัลโคเซอร์ | แกเรธ ดันเน็ต-อัลโคเซอร์ | จอห์น ริกการ์ดและเซฟ โฟร์แมน |
| อควาแมน กับอาณาจักรสาบสูญ | 22 ธันวาคม ค.ศ. 2023 (2023-12-22) | เจมส์ วาน | เดวิด ลีสลี จอห์นสัน-แม็คโกล์ดริก | เจมส์ วานกับเดวิด ลีสลี จอห์นสัน-แม็คโกล์ดริก และเจสัน โมโมอากับทอมัส พา ซิบเบตต์ | ปีเตอร์ ซาฟราน, เจมส์ วานและและร็อบ โคแวน |
ภาพยนตร์ > บุรุษเหล็ก ซูเปอร์แมน (2013)

บทความหลัก: บุรุษเหล็ก ซูเปอร์แมน
คาร์ล เอล / คลาร์ก เคนต์ เดินทางจากดาวคริปตอนมายังโลกเมื่อยังเป็นเด็กทารก ถูกเลี้ยงโดยพ่อแม่บุญธรรม โจนาธานและมาร์ธา เคนต์ โดย คลาร์ก เคนต์ กำลังต่อสู้กับตัวเองว่าทำไมเขาถึงถูกส่งมายังโลก เขาจึงใช้ชื่อ "ซูเปอร์แมน", เพื่อเรียนรู้ว่าความสามารถของเขานั้นมีไว้เพื่อรักษาความสงบสุขหรือเพื่อครองโลก
ในระหว่างการอภิปรายเนื้อเรื่องของ แบทแมน อัศวินรัตติกาลผงาด, เดวิด เอส. โกเยอร์ บอก คริสโตเฟอร์ โนแลน ถึงวิธีการนำเสนอซูเปอร์แมนในบริบทสมัยใหม่ของเขา โนแลนรู้สึกประทับใจแนวคิดของโกเยอร์ เขาจึงนำไปเสนอความคิดนี้ให้กับสตูดิโอ, โนแลนถูกจ้างให้อำนวยการสร้างและโกเยอร์ถูกจ้างให้เขียนบท โดยหลังทั้งคู่ประสบความสำเร็จจาก แบทแมน อัศวินรัตติกาล แซ็ก สไนเดอร์ ถูกจ้างให้กำกับภาพยนตร์เมื่อเดือนตุลาคม ค.ศ. 2010 เมื่อเดือนมกราคม ค.ศ. 2011, เฮนรี แควิลล์ ได้รับคัดเลือกให้แสดงเป็น คลาร์ก เคนต์ / ซูเปอร์แมน นักแสดงคนอื่น ๆ ประกอบด้วย เอมี แอดัมส์ เป็น โลอิส เลน, ไมเคิล แชนนอน เป็น นายพลซ็อด, ไดแอน เลน เป็น มาร์ธา เคนต์, เควิน คอสต์เนอร์ เป็น โจนาธาน เคนต์, รัสเซล โครว์ เป็น จอร์-เอล, และ ลอเรนซ์ ฟิชเบิร์น เป็น เพอร์รี ไวต์ การถ่ายทำเริ่มต้นขึ้นเมื่อวันที่ 1 สิงหาคม ค.ศ. 2011 บุรุษเหล็ก ซูเปอร์แมน (Man of Steel) ออกฉายที่อเมริกาเหนือเมื่อวันที่ 14 มิถุนายน ค.ศ. 2013
ภาพยนตร์ > แบทแมน ปะทะ ซูเปอร์แมน แสงอรุณแห่งยุติธรรม (2016)

บทความหลัก: แบทแมน ปะทะ ซูเปอร์แมน แสงอรุณแห่งยุติธรรม
แบทแมน, ศาลเตี้ยประจำการเมืองกอแธมเดินทางมา เมโทรโปลิส เพื่อมาต่อสู้กับ ซูเปอร์แมน, เพราะเกรงกลัวว่าจะเกิดอะไรขึ้นหากว่าซูเปอร์แมนไม่ถูกควบคุม ในขณะที่ภัยคุกคามอื่น ๆ ที่เป็นอันตรายต่อมนุษยชาติกำลังมา
เมื่อเดือนมิถุนายน ค.ศ. 2013 มีรายงานว่าสไนเดอร์และโกเยอร์จะกลับมาทำหน้าที่เดิมในภาคต่อของ บุรุษเหล็ก ซูเปอร์แมน ซึ่งถูกเร่งรัดโดย วอร์เนอร์บราเธอส์ โนแลนมีส่วนเกี่ยวข้องในฐานะที่ปรึกษาเป็นหัวหน้าผู้อำนวยการสร้าง เมื่อเดือนกรกฎาคม ที่งานซานดิเอโก คอมมิค-คอน วอร์เนอร์บราเธอส์ ประกาศว่าซูเปอร์แมนและแบทแมนจะเจอกันในรูปแบบภาพยนตร์เป็นครั้งแรก ซึ่งเป็นภาคต่อจาก บุรุษเหล็ก ซูเปอร์แมน และเป็นการรีบูต ภาพยนตร์ชุด แบทแมน สไนเดอร์บอกว่าภาพยนตร์ได้รับแรงบัลดาลใจจากหนังสือการ์ตูน The Dark Knight Returns เฮนรี แควิลล์, เอมี แอดัมส์, ไดแอน เลน และ ลอเรนซ์ ฟิชเบิร์น กลับมารับบทเดิม เมื่อเดือนสิงหาคม เบน แอฟเฟล็ก ได้รับคัดเลือกให้แสดงเป็น บรูซ เวย์น / แบทแมน เมื่อเดือนธันวาคม กัล กาด็อต ได้รับคัดเลือกให้แสดงเป็น ไดแอน่า พรินซ์ / วันเดอร์วูแมน, เป็นการปรากฏตัวครั้งแรกของตัวละครวันเดอร์วูแมนในรูปแบบภาพยนตร์คนแสดง เดือนต่อมา คริส เทอร์ริโอ ถูกจ้างให้เขียนบทของโกเยอร์ใหม่ เมื่อเดือนมกราคม ค.ศ. 2014 ภาพยนตร์ถูกเลื่อนฉายจากเดิม 17 กรกฎาคม ค.ศ. 2015 เป็น 6 พฤษภาคม ค.ศ. 2016 เพื่อให้ผู้สร้าง "มีเวลาที่จะตระหนักถึงวิสัยทัศน์ของพวกเขาอย่างเต็มที่, เนื่องจากความซับซ้อนของเนื้อเรื่อง" เดือนต่อมา, เจสซี ไอเซนเบิร์ก และ เจเรมี ไอเอินส์ เข้ามารับบทเป็น เล็กซ์ ลูเธอร์ และ อัลเฟรด เพนนีเวิร์ท ตามลำดับ เมื่อเดือนพฤษภาคม ค.ศ. 2014 ชื่อของภาพยนตร์นั้นถูกเปิดเผย นั่นก็คือ แบทแมน ปะทะ ซูเปอร์แมน แสงอรุณแห่งยุติธรรม (Batman v Superman: Dawn of Justice) การถ่ายทำช่วงแรกเริ่มต้นเมื่อวันที่ 19 ตุลาคม ค.ศ. 2013 ที่วิทยาลัยลอสแอนเจลิสตะวันออก, การถ่ายทำเต็มรูปแบบเริ่มเมื่อวันที่ 21 พฤษภาคม ค.ศ. 2014, ที่ดีทรอยต์ มีการถ่ายทำที่รัฐอิลลินอย, รัฐนิวเม็กซิโก, ทวีปแอฟริกาและแปซิฟิกใต้ ภาพยนตร์มีการเปลี่ยนวันฉายอีกครั้ง โดยฉายในอเมริกาเหนือวันที่ 25 มีนาคม ค.ศ. 2016
ภาพยนตร์ดำเนินเรื่อง 18 เดือน หลังเหตุการณ์ใน บุรุษเหล็ก ซูเปอร์แมน แบทแมน ปะทะ ซูเปอร์แมน แสงอรุณแห่งยุติธรรม แนะนำ เอซรา มิลเลอร์ เป็น แบร์รี อัลเลน / เดอะ แฟลช, เจสัน โมโมอา เป็น อาร์เธอร์ เคอร์รี / อควาแมน, เรย์ ฟิชเชอร์ เป็น วิคเตอร์ สโตน / ไซบอร์ก, และ โจ มอร์ตัน เป็น ดร. ไซลาส สโตน ภาพยนตร์ยังแนะนำ สตีฟเฟนวูล์ฟ ซึ่งจะเป็นตัวร้ายหลักใน จัสติซ ลีก, ผ่านฉากสั้น ๆ แต่ฉากนั้นไม่ได้อยู่ในภาพยนตร์ที่ฉายในโรงภาพยนตร์, แต่ถูกเปิดเผยบนออนไลน์โดยวอร์เนอร์บราเธอส์เมื่อวันที่ 28 มีนาคม, ก่อนจะรวมอยู่ในการวางจำหน่ายโฮมวิดีโอในรูปแบบ Ultimate Edition
ภาพยนตร์ > ทีมพลีชีพ มหาวายร้าย (2016)

บทความหลัก: ทีมพลีชีพ มหาวายร้าย
หลังการเสียชีวิตของซูเปอร์แมน หน่วยงานลับของรัฐบาลได้ทำการเกณฑ์ตัวร้ายที่มีพลังพิเศษที่ถูกคุมขัง เพื่อทำภารกิจลับที่อันตรายและช่วยเหลือโลกจากภัยคุกคามอันทรงพลังเพื่อแลกกับอิสรภาพ
เมื่อเดือนกุมภาพันธ์ ค.ศ. 2009 ก่อนการพัฒนาของจักรวาลขยายดีซี วอร์เนอร์บราเธอส์เคยพัฒนาภาพยนตร์ ซุยไซด์สควอด โดยมี แดน ลิน เป็นผู้อำนวยการสร้างและจัสติน มาร์กส์ เป็นผู้เขียนบท วอร์เนอร์บราเธอส์ประกาศภาพยนตร์ ทีมพลีชีพ มหาวายร้าย (Suicide Squad) เมื่อเดือนตุลาคม ค.ศ. 2014 โดยยืนยันว่า เดวิด เอเยอร์ เป็นผู้กำกับ เมื่อเดือนธันวาคม มีการเปิดเผยว่าเอเยอร์ทำหน้าที่เขียนบทภาพยนตร์ด้วย นักแสดงหลักประกอบด้วย วิลล์ สมิธ เป็น เดดช็อต, มาร์โก ร็อบบี เป็น ฮาร์ลีย์ ควินน์, จาเรด เลโท เป็น โจ๊กเกอร์, ไจ คอร์ตนีย์ เป็น กัปตันบูมเมอแรง, เจย์ เฮอร์นันเดส เป็น เอลไดอะโบล, แอดิวาเล แอคินูเย-อากบาเจ เป็น คิลเลอร์คร็อค, แคเรน ฟูกูฮาระ เป็น คาตานะ, คาร่า เดอเลวีญ เป็น เอนแชนเทรส, วิโอลา เดวิส เป็น อแมนดา วอลเลอร์, และ โจเอล คินนาแมน เป็น ริก แฟรก แต่เดิม ทอม ฮาร์ดี ได้รับคัดเลือกให้แสดงเป็น ริก แฟรก แต่ก็ถอนตัวเนื่องจากปัญหาตารางงานของเขากับภาพยนตร์ เดอะ เรเวแนนท์ ต้องรอด การถ่ายทำเริ่มต้นขึ้นเมื่อวันที่ 13 เมษายน ค.ศ. 2015 บริเวณในและโดยรอบเมืองโทรอนโต การถ่ายทำเสร็จสิ้นเมื่อวันที่ 28 สิงหาคม ค.ศ. 2015 ภาพยนตร์มีการถ่ายซ่อมอยู่หลายครั้ง เพื่อให้มีองค์ประกอบที่สนุกสนานและตลกขบขันคล้ายกับในตัวอย่างภาพยนตร์ โดยเฉพาะหลังจากความล้มเหลวในด้านคำวิจารณ์ของ แบทแมน ปะทะ ซูเปอร์แมน แสงอรุณแห่งยุติธรรม ที่ภาพยนตร์ดังกล่าวมีเนื้อหาที่จริงจังเกินไป ทีมพลีชีพ มหาวายร้าย ฉายในอเมริกาเหนือเมื่อวันที่ 5 สิงหาคม ค.ศ. 2016
ภาพยนตร์ดำเนินเรื่องหลังเหตุการณ์ใน แบทแมน ปะทะ ซูเปอร์แมน แสงอรุณแห่งยุติธรรม เบน แอฟเฟล็ก แสดงเป็น บรูซ เวย์น / แบทแมน และ เอซรา มิลเลอร์ แสดงเป็น แบร์รี อัลเลน / เดอะ แฟลช ปรากฏตัวในภาพยนตร์เรื่องนี้และในฉากกลางเครดิต, วอลเลอร์พบกับเวย์นในร้านอาหารแล้วยื่นแฟ้มเอกสารซึ่งมีข้อมูลเกี่ยวกับสมาชิกจัสติซ ลีกในอนาคต
ภาพยนตร์ > วันเดอร์ วูแมน (2017)

บทความหลัก: วันเดอร์ วูแมน (ภาพยนตร์ พ.ศ. 2560)
ไดแอน่าแห่งเทอมิสกีร่า, นักรบชาวแอมะซอนและเป็นเทวธิดาของเทพเจ้าซุส, ใช้พรสวรรค์และความสามารถของเธอเพื่อช่วยเหลือมนุษยชาติในช่วงสงครามโลกครั้งที่หนึ่ง
นักแสดงและนางแบบชาวอิสราเอล กัล กาด็อต ได้รับคัดเลือกให้แสดงเป็น ไดแอน่า พรินซ์ / วันเดอร์วูแมน เมื่อเดือนธันวาคม ค.ศ. 2013 เซ็นสัญญาตกลงแสดงภาพยนตร์สามเรื่องรวมทั้งภาพยนตร์เดี่ยว วอร์เนอร์บราเธอส์ประกาศภาพยนตร์ วันเดอร์ วูแมน เมื่อเดือนตุลาคม ค.ศ. 2014 เมื่อเดือนพฤศจิกายน, มิเชล แมคลาเรน ได้รับการยืนยันว่าจะกำกับภาพยนตร์จากบทภาพยนตร์โดย เจสัน ฟุชส์ เมื่อเดือนเมษายน ค.ศ. 2015, แมคลาเรนถอนตัวจากโครงการเนื่องจากความคิดสร้างสรรค์แตกต่างกัน เดือนต่อมา, มีการประกาศว่า แพตตี เจนคินส์ จะเป็นผู้กำกับภาพยนตร์ เดือนกรกฎาคม, คริส ไพน์ ได้รับคัดเลือกให้แสดงเป็น สตีฟ เทรเวอร์ นักแสดงคนอื่นประกอบด้วย คอนนี เนลเซน เป็น ราชินี ฮิปโปลิตา, โรบิน ไรท์ เป็น นายพลหญิง แอนไทโอพี, แดนนี ฮัสตัน เป็น เอริช ลูเดนดอร์ฟ, เอเลนา อนายา เป็น ดอกเตอร์พอยซัน, และ เดวิด ธีวลิส เป็น แอรีส การถ่ายทำเริ่มต้นขึ้นเมื่อเดือนพฤศจิกายน ค.ศ. 2015 โดยถ่ายทำที่ สหราชอาณาจักร, ฝรั่งเศสและอิตาลี วันเดอร์ วูแมน ฉายในอเมริกาเหนือเมื่อวันที่ 2 มิถุนายน ค.ศ. 2017